Nehemia 10 – Bybelskool vir Bereane (Hand 17:11)
Lees in 3 jaar dwarsdeur die Bybel.
Bybelskool vir Bereane (Hand 17:11)
Posted by: nati@stander.co.za | on January 10, 2021
Na aanleiding van die gesamentlike gebed wat die volk in die vorige hoofstuk gebid het, gaan hulle dan nou voort om ook 'n eed af te lê in hierdie hoofstuk.
Dit is 'n plegtige eed teenoor die Here – wat verseël word en al – waarin onderneem word dat hulle die voortaan die héle Wet sal onderhou.
Dit is 'n pragtige gebeurtenis wat die klimaks van die boek bevat – maar tog is dit ook gelyktydig die moment voor die groot val kom. Hierdie hoofstuk bevat 'n prentjie van hoe pragtig hulle toewyding is – maar dit is gelyktydig ook swanger met die onheilspellende. Want ons weet dat ons beste voornemens en al die toewyding in die wêreld, nie genoeg is om die héle Wet van God foutloos te onderhou nie. Esra 10 bevat dan ook die uitbeelding van die onmoontlikheid.
Maar vanoggend is daar iets in die inhoud van hulle eed, wat my aandag opval. Van alles wat die volk belowe om te doen, belowe hulle onder andere om die eerstelinge van al hulle gesaaides en vrugtebome, asook die eersgeborenes van al hulle vee en kleinvee – én selfs die eerste deeg, wyn en olie na afloop van die oes, na die huis van die Here te bring.
Gewoonlik word Skrifgedeeltes soos hierdie gebruik om die meriete van dankoffer aan te toon – en die noodsaak dat ons nie vir die saak van die Here gee wat oorbly na al ons uitgawes betaal is nie, maar dat ons heel eerste vir die Here sal gee. Dit is ook reg so.
Maar ek dink ons mis baie keer iets selfs meer belangrik as dit, in gedeeltes soos hierdie. En dit is die manier waarop gedeeltes soos hierdie swanger was met 'n Messiaanse verwagting.
Onthou, die rede waarom die eerstelinge of die eerste oes na die tempel gebring is, was nie primêr om dit aan die Here te wy nie, maar omdat dit aan die Here gewy ís.
Die héle oes het aan Hom behoort. Alles was te danke aan Hom, en alles het inderwaarheid Hom toegekom. Die eerstelinge van 'n oes was bloot die verteenwoordiging van die héle oes. Deurdat die eerstelinge na die tempel toe geneem is, is die volk herinner aan die feit dat hulle héle bestaan eintlik aan God behoort.
Nou die interessante: Wanneer Jesus op die toneel kom, praat die Bybel van Hom as ons "Eersteling"…
Dié wat Hy lank tevore verkies het, het Hy ook bestem om gelykvormig te wees aan die beeld van sy Seun, sodat sy Seun baie broers kan hê van wie Hy die Eerste is.
Jesus is ons oudste broer. Hy is die eersgeborene van ons Vader. Hy is aan ons Vader gewy – maar Hy is ook verteenwoordigend van ons. Wat waar is van Hom, is waar van ons.
As Hy gesterf het vir die sondes, dan het óns. As Hy die dood oorwin het, dan het óns. As Hy nou aan God gewy is en vir Hom leef, dan is dit ook waar van ons.
Posted in 16.) Nehemia | No Comments »
Tags: Dankoffer, Messiasverwagting
« Nehemia 9 (Previous Post)
(Next Post) Esra 1 »
Aantal kere besoek:
Wie is hier aan die praat?
My naam is Nati Stander. Ek is 'n predikant in NG George-Bergsig.
In 2016 – toe ek nog predikant in NG Witrivier was – het ons begin om in ons gemeente mense aan te moedig om die Bybel oor 'n periode van 3 jaar deur te lees. Die projek het 1 Februarie 2016 afgeskop met 150 mense wat hulself verbind het.
Kort voor lank het die projek egter begin groei en was dit nie meer net gemeentelede wat deelgeneem het nie, maar mense van regoor die land. Ons het sedertdien 2 siklusse voltooi, en die projek kring steeds wyer uit.
Dit sal lekker wees as jy ook saam met ons inskakel en dwarsdeur die hele Bybel in 3 jaar lees!
Laai jou leesrooster af!
Klik HIER om jou leesplan af te laai.
Ons het ongelukkig onlangs tegniese probleme ondervind, en meer as 1800 plasings verloor. Dit is 'n reuse verlies! Ons vra groot verskoning vir enige ongerief.
Temas wat teëgekom word
KritiekMenseregteSonde se sneeubaleffekRaadgewersZBeroepeGeslagsrolleGeweldSosiale geregtigheidDie krag van woordeHuwelikOfferkultusToewydingGehoorsaamheidVreesLof-en-aanbiddingVertroue op GodSondereguleringTugtigingWet van vryheidVormgodsdiensKarakterSondebelydenisVooroordeelSoewereiniteit van GodTeleurstellingsEskatologiese spanningMessiasverwagtingDankbaarheidVoorspoedVryheidBeskerming van GodOnderwerp aan God se wilIdentiteitOordeelLeweGeloof te spreekGenadeLydingGeloofsgroeiVerhouding met GodDankofferKerkweesSekularisasieBeloftes van GodGod se WoordLeierskapGeloof
Plasings volgens Bybelboeke
18.) Job20.) Spreuke22.) Hooglied43.) Johannes56.) Titus25.) Klaagliedere41.) Markus19.) Psalms59.) Jakobus5.) Deuteronomium15.) Esra16.) Nehemia24.) Jeremia14.) 2 Kronieke
© 2022 Bybelskool vir Bereane (Hand 17:11) | DISCUSSION Theme by: D5 Creation | Powered by: WordPress